**แนวทางการตรวจสอบความถูกต้องข้อมูลและการจัดเตรียมเอกสารสำหรับทวนสอบ**

**ส่วนที่ 1 การตรวจสอบความถูกต้องของข้อมูลจากระบบสารสนเทศด้านการจัดการขยะมูลฝอย ขององค์กร
 ปกครองส่วนท้องถิ่น (DLA Waste)**

 กรมส่งเสริมการปกครองท้องถิ่น พิจารณาแล้ว เพื่อให้การดำเนินการทวนสอบโครงการลดก๊าซเรือนกระจกภาคสมัครใจตามมาตรฐานของประเทศไทย (T-VER) เป็นไปด้วยความเรียบร้อย จึงขอให้จังหวัด**มอบหมายเจ้าหน้าที่สำนักงานส่งเสริมการปกครองท้องถิ่นจังหวัดเป็นผู้รับผิดชอบหลักในการประสานงานกับคณะทำงานขับเคลื่อนการรับรองปริมาณก๊าซเรือนกระจก จากโครงการถังขยะเปียก ลดโลกร้อนขององค์กรปกครองส่วนท้องถิ่น ประเทศไทย**  และแจ้งให้องค์กรปกครองส่วนท้องถิ่นมอบหมายเจ้าหน้าที่ดำเนินการตรวจสอบและแก้ไขข้อมูลตามการตรวจสอบจากคณะทำงานฯ ซึ่งจากการตรวจสอบข้อมูลจากระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น (DLA Waste) ในระดับองค์กรปกครองส่วนท้องถิ่น พบข้อสังเกตเกี่ยวกับการบันทึกข้อมูลในระบบสารสนเทศฯ ดังนี้

 **๑. องค์กรปกครองส่วนท้องถิ่น กรอกข้อมูลไม่ครบถ้วน** โดยต้องดำเนินการกรอกข้อมูลให้ครบถ้วน
ทุกรายการ ดังนี้

 ๑.๑ กรอกชื่อจังหวัด /อำเภอ /องค์กรปกครองส่วนท้องถิ่น ให้ครบถ้วน

 ๑.๒ กรอกจำนวนครัวเรือนให้ครบถ้วนทุกแห่ง

 ๑.๓ กรอกจำนวนประชากรทั้งหมดให้ครบถ้วน

 ๑.๔ กรอกบ้านเลขที่ / หมู่ที่ ให้ครบถ้วน

 ๑.๕ กรอกจำนวนสมาชิกในครัวเรือนที่พักอาศัยอยู่จริงให้ครบถ้วน

 **๒. การกรอกจำนวนสมาชิกในครัวเรือน** จากการตรวจสอบข้อมูลพบว่าองค์กรปกครองส่วนท้องถิ่นบันทึกข้อมูล จำนวนสมาชิกในครัวเรือน เกินกว่า ๑๐ คน ต่อ ๑ ครัวเรือน บางครัวเรือนบันทึกเป็นหลักร้อย
ซึ่งเห็นได้ว่าไม่สอดคล้องกับความเป็นจริง ดังนั้น จึงขอให้องค์กรปกครองส่วนท้องถิ่นตรวจสอบข้อมูลจำนวนสมาชิกในครัวเรือนให้สอดคล้องกับการพักอาศัยอยู่จริงของครัวเรือนนั้น ๆ ทั้งนี้ หากตรวจสอบแล้วพบว่ามีจำนวนสมาชิกในครัวเรือนจำนวนมากจริง ให้หมายเหตุข้อมูลสำหรับครัวเรือนนั้นว่ามีสมาชิกจำนวนมากด้วยเหตุใด
เพื่อที่จะได้พิจารณาดำเนินการในส่วนที่เกี่ยวข้องต่อไป เช่น มีการพักอาศัยหลายครอบครัวแต่มีการใช้ทะเบียนบ้านร่วมกัน / หอพัก /อพาร์ทเม้นต์ เป็นต้น

**ส่วนที่ ๒ การจัดเตรียมเอกสารสำหรับการทวนสอบ**

 เป้าหมายการทวนสอบการลดปริมาณก๊าซเรือนกระจก ตามโครงการถังขยะเปียก ลดโลกร้อนขององค์กรปกครองส่วนท้องถิ่น ประเทศไทย โดยผู้ประเมินภายนอก กำหนดเริ่มดำเนินการในช่วงเดือนพฤศจิกายน ๒๕๖๕ เป็นต้นไป
ซึ่งจะมีการสุ่มตรวจครัวเรือนที่จัดทำถังขยะเปียก โดยสุ่มตรวจครัวเรือนตามข้อมูลที่บันทึกในระบบสารสนเทศฯ
การสัมภาษณ์ครัวเรือนที่จัดทำถังขยะเปียก การสัมภาษณ์เจ้าหน้าที่ที่เกี่ยวข้อง อาทิ ผู้ที่สำรวจข้อมูล ผู้ที่บันทึกข้อมูล ท้องถิ่นอำเภอ นายอำเภอ ท้องถิ่นจังหวัด เกี่ยวกับวิธีการตรวจสอบความถูกต้องของข้อมูล เช่น จำนวนประชากร
ในแต่ละครัวเรือน บ้านเลขที่ไม่ซ้ำกัน เป็นต้น เพื่อให้การจัดเตรียมเอกสารสำหรับรับการทวนสอบเป็นไปด้วยความเรียบร้อย จึงกำหนดแนวทางการดำเนินการ ดังนี้

/การดำเนินการ...

-2-

**การดำเนินการในระดับองค์กรปกครองส่วนท้องถิ่น**

 ๑. องค์กรปกครองส่วนท้องถิ่นรวบรวมใบสมัครเข้าร่วมโครงการของผู้เข้าร่วมโครงการทุกรายให้ครบถ้วน โดยให้องค์กรปกครองส่วนท้องถิ่นจัดเก็บใบสมัคร พร้อมจัดทำสำเนาให้สำนักงานส่งเสริมการปกครองท้องถิ่นจังหวัด จำนวน ๑ ชุด เพื่อประกอบการทวนสอบ

 ๒. องค์กรปกครองส่วนท้องถิ่นจัดเตรียมแบบการจัดเก็บข้อมูลรายเดือน ทะเบียนข้อมูลครัวเรือนในระบบสารสนเทศด้านการจัดการขยะมูลฝอย ขององค์กรปกครองส่วนท้องถิ่น (DLA Waste) ให้ครบถ้วน เพื่อเตรียมรับการทวนสอบ

**การดำเนินการในระดับอำเภอ**

 มอบหมายให้ท้องถิ่นอำเภอตรวจสอบการบันทึกข้อมูลในระบบสารสนเทศฯ ขององค์กรปกครองส่วนท้องถิ่นในเขตพื้นที่ ให้มีความครบถ้วนถูกต้องก่อนดำเนินการยืนยันข้อมูลให้จังหวัดและรายงานผลการดำเนินการให้นายอำเภอรับทราบ

**การดำเนินการในระดับจังหวัด**

 ท้องถิ่นจังหวัดมอบหมายเจ้าหน้าที่สำนักงานส่งเสริมการปกครองท้องถิ่นจังหวัดให้เป็นผู้รับผิดชอบหลักในการตรวจสอบข้อมูลที่บันทึกผ่านระบบสารสนเทศฯ โดยให้ดำเนินการตรวจสอบข้อมูลที่ได้รับการยืนยันจากระดับอำเภอ ให้มีความครบถ้วนถูกต้อง ทั้งนี้ให้ประสานงานกับคณะทำงานฯ หากมีข้อติดขัดในการดำเนินการ และรายงานผลการดำเนินการให้ผู้ว่าราชการจังหวัดรับทราบ

----------------------------------------